Sep 06,2017
లాభాల్లోకి స్టాక్‌ మార్కెట్లు..
ముంబయి: మన్నికైన వినియోగదారు వస్తువులు, స్థిరాస్తి సూచీల మద్దతుతో మంగళవారం దేశీయ స్టాక్‌ మార్కెట్లు లాభాలను నమోదు చేశాయి. బీఎస్‌ఈ సూచీ సెన్సెక్స్‌ 107.30 పాయింట్లు శాతం పెరిగి 31,810 పాయింట్లకు చేరింది. మరోవైపు ఎన్‌ఎస్‌ఈ సూచీ నిఫ్టీ 39.35 పాయింట్లు రాణించి 9,952 వద్ద ముగిసింది. బీఎస్‌ఈలో రంగాల వారిగా మన్నికైన వినియోగదారు వస్తువుల సూచీ 2.32 శాతం, రియాల్టీ 1.56 శాతం, ఆయిల్‌ అండ్‌ గ్యాస్‌ 1.02 శాతం, లోహ సూచీ 0.76 శాతం చొప్పున పెరిగి మార్కెట్లకు మద్దతుగా నిలిచాయి. సెన్సెక్స్‌లో కోల్‌ ఇండియా 2.96 శాతం, అదానీ పోర్ట్స్‌ 1.6 శాతం, బజాజ్‌ ఆటో 1.58 శాతం, రిలయన్స్‌ 1.34 శాతం, డాక్టర్‌ రెడ్డీస్‌ 0.89 శాతం చొప్పున అధిక లాభాలు సాధించిన వాటిలో టాప్‌లో ఉన్నాయి.
మీ స్నేహితులకు రికమెండ్ చెయ్యండి